**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA PRIHODA I PRIMITAKA I RASHODA I IZDATAKA OŠ FRANJE HORVATA KIŠA IZ LOBORA ZA 1.-6. MJESEC 2023. GODINE**

1. **Uvod – sažetak djelokruga rada Škole**

OŠ Franje Horvata Kiša, Lobor djeluje samostalno od 1.1.1995. godine.

U svojem sastavu uz Matičnu školu ima i Područnu školu Petrova Gora te Glazbeni odjel koji djeluje pri Školi od školske godine 2019./2020.

Matičnu školu u šk. godini 2023./2024. polazi 110 učenika u osam razrednih odjela od 1. do 8. razreda, PŠ Petrova Gora polazi 12 učenika u dva kombinirana odjela razredne nastave.

U školi od 2016. godine djeluje i posebni razredni odjel za učenike s teškoćama (uključeni učenici od 1. do 8. razreda), koji se školuju po modelu djelomične integracije. Trenutno taj odjel polazi četvero učenika, a oni se pribrajaju u ukupan broj učenika svojih matičnih razreda.

Glazbeni odjel ima u prvom razredu 28 učenika, u drugom razredu 26 učenika, u trećem razredu 21 učenika, u 4. razredu 21 učenika i u petom razredu 16 učenika, odnosno ukupno 112 učenika u glazbenom odjelu. Od nove školske godine Glazbeni odjel ima pet razrednih odjela.

Redovna nastava u školi odvija se u jutarnjoj smjeni, a u popodnevnim satima odvija se nastava za učenike koji polaze glazbeni odjel u petodnevnom radnom tjednu.

Uključeni smo i ove godine u projekt Baltazar 7 kojim se učenicima osigurava podrška kroz pomoćnike u nastavi i u projekte Školska shema i E-tehničar.

 Redovna, izborna, dodatna i dopunska nastava izvode se prema nastavnim planovima i kurikulumima koje je donijelo Ministarstvo znanosti i obrazovanja te operativnom Godišnjem odgojno-obrazovnom planu i programu rada i Kurikulumu škole.

Za učenike je organiziran prijevoz na relaciji Vinipotok -Lobor, Petrova Gora – Lobor te na relaciji Završje Loborsko-Lobor. Učenici imaju mogućnost prehrane u školskoj kuhinji, **a prostor jedne učionice se zbog nedostatka prostora koristi i kao blagovaonica za učenike. Škola nema blagovaonicu.**

1. **Obrazloženje programa – opis programa**
* Financijskim planom planirana su sredstva za provođenje redovnog programa odgoja i obrazovanja.

Djelatnost osnovnog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87./08., 86./09., 92./10., 105./11., 90./11., 5./12., 6./12., 86./12., 126./12., 94./13., 152./14., 7/1768/18., 98/19., 64/20) i Zakona o ustanovama (NN, 76./93.,29./97.,47./99.,35./08., 127/19), temeljem Uputa za izradu financijskog plana za razdoblje 2023.-2025. godine Krapinsko-zagorske županije, sukladno Godišnjem planu i programu rada škole za šk. godinu 2022./2023. i Školskim kurikulumom za šk. godinu 2023./2024.

* Ciljevi provedbe programa i pokazatelji uspješnosti kojima će se mjeriti ostvarenje tih ciljeva.

OŠ Franje Horvata Kiša, Lobor kao i do sada, prioritet će biti pružanje kvalitetnog i poticajnog osnovnog obrazovanja i odgoja naših učenika. Nastojat ćemo i u naredne godine kontinuirano podizati kvalitetu nastave na višu razinu i to redovitim i kvalitetnim usavršavanjem učitelja i stručnih suradnika te podizanjem materijalnih i drugih uvjeta prema našim mogućnostima na viši standard.

Učenike će se poticati na izražavanje kreativnosti, talenata i sposobnosti kroz nastavne procese, ali i kroz uključivanje u slobodne aktivnosti, volonterske aktivnosti, školska, županijska i državna natjecanja, školske i izvanškolske projekte, priredbe i manifestacije. Temeljem daljnje provedbe procesa samovrednovanja škole radit će se na otkrivanju jakih strana i potreba škole iskazanih od strane svih dionika – učenika, djelatnika, roditelja, a po potrebi i šire zajednice.

Poticati će se razvoj vrijednosti inkluzije i prihvaćanja osoba s invaliditetom kroz npr. organiziranje sportskih natjecanja za učenike s teškoćama, organiziranjem aktivnosti koje razvijaju senzibilizaciju spram potreba i mogućnosti učenika s teškoćama, budući da se naša škola aktivno uključuje u pružanje jednakih mogućnosti obrazovanja za sve.

 Izvannastavne aktivnosti bit će organizirane kroz dramsku grupu, sportsku grupu, učeničku zadrugu, zbor i druge, a prema mogućnostima škole. Rad glazbenog odjela također će uvelike pridonijeti podizanju kvalitete i međusobnoj suradnji prilikom pripreme različitih aktivnosti.

Njihov zajednički rad predstavit će se kroz organiziranje priredbi i manifestacija povodom Nikolinja, Božića, Uskrsa, Dana Škole i drugih prema ukazanoj potrebi i mogućnostima.

 Planirat će se i provoditi izvanučionička nastava za učenike sukladno programima rada i utvrđenoj potrebi te interesima učenika, a učenici i učitelji uključivat će se i u e-Twinning, Erasmus+ te druge projekte sukladno utvrđenoj potrebi, interesima i mogućnostima.

Učitelji će tijekom školske godine sudjelovati na seminarima, stručnim i županijskim skupovima, online usavršavanjima, organizirati interna usavršavanja putem Stručnih vijeća i Učiteljskog vijeća prema programu rada kolegijalnih tijela.

Organizirat će se i poticati i zajedničke aktivnosti roditelja i učenika u povezanosti sa školom, te poticati suradnja s drugim institucijama i udrugama na lokalnoj razini, ali i šire.

Razvojnim planom i GPP-om Škole planira se kontinuirano podizanje materijalnog standarda za učenike vezano uz **opremanje unutrašnjosti matične i područne škole** (opremanje i uređenje školske knjižnice, uređenje i opremanje učionica potrebnim namještajem, nabava prijenosnih računala za učenike, nabava potrebnih didaktičkih i nastavnih sredstava, uvođenje tople vode u sanitarnim čvorovima na katu Škole), a jednako tako i **vanjskog okoliša Škole** (daljnje uređenje „zelene učionice“, ograđivanje vanjskog prostora škole radi sigurnosti učenika, drenaža temelja i zamjena krovišta u područnoj školi te uređenje dječjeg igrališta uz područnu školu) sukladno odobrenim sredstvima od strane Županije.

Svakako bi bilo potrebno i **provođenje radova vezano uz sanaciju oštećenja nastalih nakon potresa na matičnoj i područnoj školi**.

Zbog provedene revizije i otpisa knjižne građe (završen u listopadu 2021.), bit će potrebno osigurati i povećana novčana sredstva za **opremanje školske knjižnice suvremenim naslovima** i dopunjavanjem knjižnog fonda (budući da je nakon provedene revizije bilo otpisano oko 2000 naslova).

Broj učenika i djelatnika u glazbenom odjelu škole povećava se svake godine te **su povećani i materijalni troškovi za nabavu glazbenih instrumenata, literature, a rad glazbenog odjela u poslijepodnevnoj smjeni povećava i režijske troškove plina i električne energije**.

Mjerljivi pokazatelji uspješnosti provedbe planiranih aktivnosti vidljivo su definirani u Razvojnom planu škole te Godišnjem planu i programu rada škole.

1. **Ishodište i pokazatelji na kojima se zasnivanju izračuni i ocjene potrebnih sredstava za provođenje osnovnog odgoja i obrazovanja**
* Prihodima iz državnog proračuna predviđeno je financiranje rashoda zaposlenih i naknade zaposlenih (pozicija 636)
* Prihodima iz županijskog proračuna (decentralizirana sredstva i izvorna sredstva) predviđeno je financiranje materijalnih rashoda, plaću i naknade pomoćnicima u projektu Baltazar 7 (pozicija 671)
* Prihodima iz općinskog proračuna (pozicija 633) predviđeno je financiranje Novigradskog proljeća, ulaznica za školu plivanja za učenike 3.r., financiranje nabave glazbenih instrumenata.

Školsku godinu uspješno su završili svi učenici kao i učenici glazbenog odjela.

Nabavljena su didaktička pomagala za učenike s teškoćama te nastavna sredstva i materijali i potrebni glazbeni instrumenti za glazbeni odjel.

 U okviru e-škole i u suradnji s CARNETom postavljeni su dva interaktivna ekrana i „pametne ploče“ u dvije učionice. Počeli su i radovi II. Faze.

S obzirom na niz izazova s kojima smo se susretali, izazova vjerojatno neće nedostajati niti u novoj školskoj godini, ali uz postojeću volju i motivaciju, osiguravanje potrebnih materijalnih sredstava uvelike će pridonijeti ostvarivanju planiranih ciljeva i nastavku osiguravanja kvalitete obrazovanja za učenike te podizanju kvalitete uvjeta rada za sve djelatnike.

**OBRAZLOŽENJE UZ IZVJEŠTAJ O IZVRŠENJU FINANCIJSKOG PLANA PRIHODA I PRIMITAKA I RASHODA I IZDATAKA OŠ FRANJE HORVATA KIŠA IZ LOBORA 2023. GODINU**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda proračunskog korisnika (OŠ Franje Horvata Kiša) sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanje te izdaci za financijsku imovinu i zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u OŠ Franje Horvata Kiša iz Lobora nije bilo.

1. **OPĆI DIO PRORAČUNA**

SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 422.701 €, te realizirani ukupni rashodi i izdaci u iznosu od 418,290,40 € te je rezultat izvještajnog razdoblja višak prihoda.

Usporedbom tekućih podatka s podacima za isto razdoblje prošle proračunske godine vidljivi su veći ostvareni prihodi poslovanja ove godine ali i veći ostvareni rashodi poslovanja. Razlog tome je što su prihodi povećani većim brojem upisa učenika u glazbeni odjel koji imaju mjesečnu školarinu 19,91 € i upisninu u novu šk. godinu 13,27 €. i nalaze se u prenesenom višku, a koristit će se kroz 2023. godinu.

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u Računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole).

1. **POSEBNI DIO PRORAČUNA**

U posebnom dijelu proračuna rashodi i izdaci se prikazuju detaljnije. Sukladno Pravilniku sastavlja se:

* Izvještaj po organizacijskoj klasifikaciji (rashodi i izdaci prikazani po razdjelima i glavama unutar razdjela)
* Izvještaj po programskoj klasifikaciji (rashodi i izdaci prikazani su unutar razdjela i glava proračuna po programima, aktivnostima i računima računskog plana do propisane četvrte razine).
1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna (skupina 6 i 7) ostvareni u izvještajnom razdoblju

Rekapitulacija prihoda po skupinama računa:

* Prihodi od pomoći (skupina 63) .

U ovu skupinu konta spadaju prihodi koje je škola dobila od Općine Lobor (633 podskupina) za nabavu glazbenih instrumenata - opreme Glazbenog odjela škole.

Osim ovih prihoda, na ovoj skupini konta vode se i pomoći proračunskim korisnicima iz proračuna koji im nije nadležan (skupina 636), a koje se odnose na plaće, materijalna prava zaposlenika, nastavni materijal za učenike s teškoćama u razvoju, refundacije troškova prijevoza za učenike s teškoćama u razvoju, te račun Pomoći iz državnog proračuna temeljem prijenosa EU sredstava (638 skupina)

Ovo povećanje je najvećim dijelom zbog povećanje za izdatke za plaće uslijed povećanje osnovice za plaću te veći broj prekovremenog rada zbog nestručnih zamjena organiziranih zbog većeg djela korištenja bolovanja zaposlenika (bolovanje preko 42 dana).

* Prihodi od imovine (skupina 64) odnose se na prihode od financijske imovine (641 podskupina) koji obuhvaćaju prihode od kamata . Škola posjeduje jedan račun za redovno poslovanje otvoren kod Zagrebačke banke.
* Prihodi od administrativnih pristojbi i po posebnim propisima (skupina 65) odnose se na prihode za osiguranje učenika, školske izlete, prihodi od školarine i upisnina (Glazbeni odjel) sredstva se vode na skupini 652 odnosno odjeljak 6526-ostali nespomenuti prihodi.
* Prihodi iz nadležnog proračuna (skupina 671) odnose se na prihode koje škola ostvaruje iz proračuna osnivača odnosno Krapinsko-zagorske županije, to su prihodi podskupine 671, a odnose se na opće prihode i primitke i na decentralizirana sredstva.

Škola u 2023. godini nije imala nikakvih prihoda od prodaje nefinancijske imovine.

Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

**II. POSEBNI DIO PRORAČUNA** sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

Provodi se Projekt Baltazar 7 u kojem je zaposleno 5 pomoćnika u nastavi ( 2 u nižim razredima 20 sati tjedno i 3 pomoćnika u višim razredima 22 sata tjedno na određeno vrijeme.

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima.

Uz Projekt Baltazar 7, provodi Projekt E-tehničar Ugovorom o djelu, 2 sata tjedno.

 Bilješke sastavila:

 B. Šeremet